**Úvodné slovo k listu pápežovi Františkovi**

V poslednom mesiaci som dostal skoro 50 e-listov, ktorých odosielatelia dospeli do štádia nervozity, ba až obáv, či ráno uvidia slnko na oblohe. Je tu strach z vojny. Naši členovia ho pociťujú nemenej i keď mnohí už prežili situácie, keď k regionálnej, no i globálnej vojne bol povestný krok. Ani jeden z našich členov si nie je istý životom v mieri a návratom čias, keď mohli myslieť bez akýchkoľvek obáv na blízku aj vzdialenejšiu budúcnosť. Šesť písateľov sa nedalo identifikovať, a nemal som šancu poďakovať sa im za to, že ostali v rode ľudskom, a neprebehli k vyznávačom konfrontácií a vojnového besnenia v rámci „riešenia globálnych problémov“.

**Citujem z jedného listu neidentifikovateľného autora :**

*„Pán Kasalovský, samozrejme, že sledujem vývoj situácie a vôbec ma neteší to odtŕhanie si blatníkov z aut, ako v „americkej groteske“. Ak by išlo len o Dukovany, Nord Stream II, či Sputnik V,...tak by to ešte bolo v akejsi norme keďže "politika je koncentrovaná ekonomika". Problém vidím však v pokračovaní tej definície. "Vojna je pokračovanie politiky inými prostriedkami". A každý veľký vojnový konflikt začal provokáciou, ktorá sa stala Casus Belli. Ciele protiruských aktivít vidím v dvoch alternatívach. Prvou je tlak na zmenu administratívy v Rusku a nástup administratívy povoľnejšej globálnym záujmom USA v Európe a vo svete. Druhou je psychologická príprava na vojnový konflikt. Pochybujem že toto súčasná administratíva v Rusku nevníma a preto tiež silne pochybujem, že by im jeden muničný sklad v ČR stál za to. Pri každom trestnom skutku a hľadaní jeho páchateľov sa pýtame aký bol motív ? A tu ho nevidím. V našom živote sme zažili dve vážne krízy kedy svet stál na hranici zničenia. Berlínsku a Karibskú. Obávam sa, že smerujeme k ďalšej, ktorú prežijeme alebo neprežijeme.*

*Srdečne zdravím a som zvedavý, čím chcete osloviť pápeža Františka a vôbec verejnosť, keď svetoví lídri okrem kvetnatých slov – fráz i hrozieb nepovedali k zachovaniu mieru, bezpečnosti sveta nič významné.“*

**O niekoľko hodín ten istý autor poslal druhý majl.**

*„... Ale predsa mierne optimistický záver k predchádzajúcemu. Myslím si, že NATO nemá takú vojenskú prevahu na RF, ktorá by nerešpektovala odstrašujúcu vojenskú silu RF. Ďalej nepredpokladám, že by v RF bolo možné v súčasnosti vykonať niečo na spôsob Ukrajiny. A tak napokon zostane jednať a dohodnúť sa na kompromisoch. Neviem celkom odhadnúť, kto na kompromisné dohody doplatí, ale svoju rolu zohrá aj ČLR, ktorú by spor USA -RF mohol inšpirovať k úvahám o posun v riešení vzťahu k Tajvanu. Ale geopolitika je beh na dlhú trať.“*

**Odpísal som neznámemu** *: „Mám pocit, ze tu niekto potrebuje konvenčny konflikt v Európe. Ukrajinci?! Aj áno, aj nie. Poliaci? Áno. Napokon,. Majú najlepšie vyzbrojenú armádu. Vysledok: nula. Rusko však nedovoli konvenčny konflikt. Všetko však zavisi, či budú mať rozum v Nemecku, vo Francuzsku... US potrebuje oslabiť Európu. No i tak, jestvuje dosť hazardérov a otupelých jastrabov. Vyhlasujú, že treba podstatne znížiť počet obyvateľstva Zeme na 500 mil a bude po globálnych problémoch. Jedni do Skalistych hor, druhi na Ural a my, do výkopu na metro v Petrzalke. Nie som optimista, lebo rovnako ako Vy to vidim 50:50. Tupcov vo funkciách je viac ako dosť, ba čoraz viac. Nie pandemia zabráni vratiť sa do lepšich čias, ale ti tupci na každej strane ..., ale aj na Slovensku je ich akurát dosť. Treba si sadnúť za okrúhly stôl, nasmerovať sa k zákazu vojen, intervenciám a čo je najdôležitejšie odolať vojnychtivým výrobcom zbraní a ich politických zástancov, či skôr vodcov.“*

**Dr. Peter Kasalovský**